ועדת הפנים והגנת הסביבה, כנסת 20, פרוטוקול מספר 744, 2018-11-15 15:08

יואב קיש: שלום לכולם.

יואב קיש: אני פותח את ישיבת ועדת הפנים והגנת הסביבה בנוגע לבקשת שר הפנים להתייעצות בדבר קביעת מועד הבחירות במועצה האזורית חוף אשקלון.

יואב קיש: מי מציג את העניין?

יואב קיש: אציין שיש בפנינו מכתב מהשר דרעי בנוגע לקביעת מועד חדש לקיום הבחירות במועצה האזורית חוף אשקלון.

יואב קיש: בבקשה.

ענת אסרף חיוט: ביום שלישי האחרון התקיים הסבב השני לבחירות לרשויות המקומיות.

ענת אסרף חיוט: ערב הבחירות, בשל המתיחות הביטחונית ובגלל הערכות של פיקוד העורף, השר קיבל החלטה לא לקיים את הבחירות במועצה האזורית חוף אשקלון.

ענת אסרף חיוט: אנחנו כאן כדי לקבוע מועד לבחירות.

ענת אסרף חיוט: ההצעה שלנו היא לקיים את הבחירות ביום שלישי הקרוב.

ענת אסרף חיוט: קיימנו התייעצות עם שני המתמודדים.

ענת אסרף חיוט: שניהם מוכנים ומעוניינים לעשות את זה ביום שלישי הקרוב.

יואב קיש: יש פה נציגים של המתמודדים?

לאה קריכלי: הזמנתי אותם.

לאה קריכלי: הם אמרו שהם יגיעו.

רון אלמוג: אחד מן המתמודדים נמצא בדרך אבל הוא יגיע רק בשעה 15:20.

רון אלמוג: הוא ביקש שהבחירות יתקיימו לא יאוחר מיום שלישי הקרוב.

יואב קיש: אנחנו מדברים על יום שלישי הקרוב.

ענת אסרף חיוט: עשינו בדיקות עם מנהל הבחירות ביישוב, כדי לראות שהוא ערוך מבחינה תפעולית.

ענת אסרף חיוט: כך שאנחנו לא רואים מניעה לקיים את הבחירות ביום שלישי.

ענת אסרף חיוט: זאת ההמלצה שלנו.

יואב קיש: הכוונה היא לערוך את הבחירות בדחייה של שבוע, משלישי לשלישי, לאור המתיחות שהייתה בעוטף עזה ביום שלישי האחרון.

יואב קיש: למעשה אנחנו יודעים שאחד מן המתמודדים – מה השם של שני המתמודדים?

ענת אסרף חיוט: דודי סעדה ואיתמר רביבו.

לאה קריכלי: שניהם יודעים על הדיון.

ענת אסרף חיוט: אני דיברתי אישית עם שניהם אתמול והם אמרו שהם היו מעוניינים לעשות את זה ביום שלישי ואין מניעה מבחינתם.

יואב קיש: טוב.

יואב קיש: אני לא רואה סיבה למנוע את בקשת משרד הפנים בעניין.

יואב קיש: מישהו רוצה להתייחס?

יואב קיש: הייעוץ המשפטי?

גלעד קרן: רק להגיד שזה התייעצות עם הוועדה.

גלעד קרן: הוועדה יכולה להגיד אם היא תומכת בבקשה או לא.

יואב קיש: צריך להצביע על זה?

גלעד קרן: צריך להצביע.

יואב קיש: אני רוצה לתמוך בהצעה.

יואב קיש: אני חושב שההצעה טובה.

יואב קיש: מי בעד?

יואב קיש: ירים את ידו.

יואב קיש: מי נגד?

יואב קיש: מי נמנע?

יואב קיש: בעד – 3

יואב קיש: נמנעים – אין

יואב קיש: הבקשה נתקבלה פה אחד.

יואב קיש: תודה רבה.

יואב קיש: הישיבה נעולה.